钦定古今图书集成/明伦汇编/闺媛典/第052卷 > 夏汾妻周氏
## 钦定古今图书集成/明伦汇编/闺媛典/第052卷 > 夏汾妻周氏

按《江宁府志》：“周氏，六合生员夏汾妻。祖姑病笃，割左
股以进而愈。姑疾，又割股为羹。夫病亦如之。后汾应
大京兆试，以暴疾死。氏自刎未殊，以手指扼其喉，又
不死。夫榇至，氏呕血而出，扶拜毕，跃入井。家人亟持之，防护备至，卧床但馀微息。犹经纪丧事，伺隙仍投
井死。邑令以请旌表。”